Folketing
2008-02-05

SF og Enhedslisten har fremsat hver sit beslutningsforslag, der kort sagt går ud på at gøre sunde fødevarer billigere og usunde fødevarer dyrere. Enhedslistens beslutningsforslag indeholder lavere eller ingen moms på sunde fødevarer, højere afgifter på usunde fødevarer og lavere moms på økologiske fødevarer. Som begrundelse anfører Enhedslisten, at der kan opnås positive effekter for folkesundheden ved at differentiere momsen på fødevarer. For at opnå en yderligere miljømæssig gevinst foreslås så også den lavere moms på økologiske fødevarer. SF foreslår en lang række konkrete ændringer af afgifter og tilskud nedsat moms på frugt og grønt, en fedtskat, tilskud til økologi osv. for derefter at skrive forslaget, at det bare er ideer, som regeringen kan lave om, hvis den har bedre forslag. Det synes jeg jo er en meget fri indstilling til en ellers detaljeret forslagsrække. Derfor giver forslaget regeringen mulighed for at finde andre løsninger, hvis de giver mere sundhed for pengene, er administrativt lettere eller har andre fordele.